CELEX: 62015CN0564
Language: fi
Date: 2015-11-04 00:00:00
Title: Asia C-564/15: Ennakkoratkaisupyyntö, jonka Kecskeméti Közigazgatási és Munkaügyi Bíróság (Unkari) on esittänyt 4.11.2015 – Tibor Farkas v. Nemzeti Adó- és Vámhivatal Dél-alfödi Regionális Adó Főigazgatósága

7.3.2016   
            
            
               FI
            
            
               Euroopan unionin virallinen lehti
            
            
               C 90/2
            
         Ennakkoratkaisupyyntö, jonka Kecskeméti Közigazgatási és Munkaügyi Bíróság (Unkari) on esittänyt 4.11.2015 – Tibor Farkas v. Nemzeti Adó- és Vámhivatal Dél-alfödi Regionális Adó Főigazgatósága
   (Asia C-564/15)
   (2016/C 090/03)
   Oikeudenkäyntikieli: unkari
   
      Ennakkoratkaisua pyytänyt tuomioistuin
   
   Kecskeméti Közigazgatási és Munkaügyi Bíróság
   
      Pääasian asianosaiset
   
   
      Valittaja: Tibor Farkas
   
      Vastapuoli: Nemzeti Adó- és Vámhivatal Dél-alfödi Regionális Adó Főigazgatósága
   
      Ennakkoratkaisukysymykset
   
   
               1)
            
            
               Onko arvonlisäverodirektiivin (1) säännösten ja erityisesti verotuksen neutraalisuus- ja veropetosten ehkäisemistavoitteen kannalta suhteellisuusperiaatteen mukaisena pidettävä liikevaihtoverolain säännöksiin perustuvaa veroviranomaisen käytäntöä, jonka mukaisesti veroviranomainen vahvistaa tavaran hankkijan (palvelun vastaanottajan) maksettavaksi ”veron erotuksen” siinä tapauksessa, että tavaran luovuttaja (palvelun suorittaja) laatii laskun käännetyn verovelvollisuuden alaan kuuluvasta liiketoimesta välitöntä verovelvollisuutta koskevien säännösten mukaisesti, ilmoittaa laskussa liikevaihtoveron määrän ja maksaa veron valtiolle, kun taas tavaran hankkija puolestaan kirjaa laskun laatijalle maksamansa liikevaihtoveron vähennyksiin, vaikkei hankkijalla ole oikeutta vähentää ”veron erotuksena” vahvistettua liikevaihtoveroa?
            
         
               2)
            
            
               Onko veron maksuvelvollisen valinnassa tapahtuneesta virheestä oikeasuhteisena seuraamuksena pidettävä ”veron erotuksen” vahvistamista siten, että se sellaisenaan tuottaa 50 prosentin suuruisen veroseuraamuksen maksuvelvollisuuden tilanteessa, jossa virheestä ei ole aiheutunut verotulojen menetystä eikä tietoja väärinkäytöksistä ole käynyt ilmi?
            
         
      (1)  Yhteisestä arvonlisäverojärjestelmästä 28.11.2006 annettu neuvoston direktiivi 2006/112/EY (EUVL L 347, s. 1).